text: Tað grør um gangandi fót í føroyskum hondbólti. Hetta sæst eitt nú aftur í leikaraflytingum til komandi kappingarár. Niðast sært tú allar føroyingarnar, sum hava trokað seg framat útlendskum feløgum í summar.
text: #000000
text: Tey nógvu skiftini vekja ans hjá fleiri hondbóltsáhugaðum í heiminum. Nógvir av ungu leikarunum vera róstir á sosialu miðlunum, og Føroyar eru blivnar heimskendar í hondbólti seinastu árini.
text: #000003
text: Vit hava spurt ítróttarstjóran í Hondbóltssambandi Føroya hvat orsøkin er til stóru umrøðuna og nógvu skiftini.
text: #000004
text: – Tað er fyrst og fremst teir góðu leikararnir sum vekja ans. Tað er kvaliteturin sum ger av, um feløg uttanlands eru áhugaði í at fáa ein føroyskan leikara ella ikki, sigur Mark Lausen Marcher, ítróttarstjóri í HSF.
text: #000005
text: Hann leggur afturat, at onnur ting eisini spæla ein leiklut.
text: #000006
text: – Harafturat eru føroyskir leikarar ofta "value for money". Hetta vístu nógvir av 96-árganginum, tá teir leitaðu uttanlands eftir HM endaspælið í 2017, sigur hann.
text: #000007
text: Grundarbeiði sum feløgini í Føroyum gera, eigur at vera róst nógv, heldur ítróttarstjórin. Tað er framhaldandi framgongd, sum er úrslit av miðvísum arbeiði.
text: #000008
text: – Kvaliteturin í feløgunum verður støðugt betri, og harafturat leggjast fleiri leikarar afturat. Tað sigur okkum at feløgini eru góð til at geva pláss og bjóða øllum teimum ið vilja spæla hondbólt eitt gott tilboð, sigur Marcher.
text: #000009
text: Tey góðu feløgini vilja hava góðar leikarar. Men tað er ikki bert tað sum ger, at feløgini vilja hava føroyingar. Tað er eitt nú lættari at síggja føroyskar dystir, við stroymingartænastuni Live.hsf.fo. Men fyrst og fremst eru tað førleikarnir sum avgera um feløg vilja hava ein leikara.
text: #000011
text: – Okkara leikarar eru ofta serliga góðir í duellspælinum, sum nógv av feløgunum í Norðurlondum eru áhugaði í, sigur Marcher.
text: #000012
text: Úrsltini hjá landsliðnum spæla eisini ein stóran leiklut, tí tað er har umboðsmenn sita og hyggja fyri feløgini.
text: #000013
text: – Í altjóða hondbólti er lættari hjá øðrum at meta um leikararnar, tí har spæla teir ímóti mótstøðu sum er lætt at sammeta við, leggur hann afturat.
text: #000014
text: Deildirnar her heima eru ein góð arena
text: #000015
text: Hóast endamálið hjá nógvum leikarum, sum fara uttanlands, er at vinna sær pláss á landsliðnum, merkir tað ikki at føroyska deildin ikki er nóg sterk.
text: #000016
text: – Tað at nógvir leikarar fara uttanlands er sum so ikki nakað nýtt. Serliga tá ungir leikarar síggja at tað eydnast, ger tað at leikarar í Føroyum vilja gera meira, og harvið styrkja deildina.
text: #000017
text: – Vit skulu eisini minnast til, at næstan allir leikarar á landsliðunum hava spælt í føroysku deildini, sum fortelur okkum at tað er ein góð menningardeild fyri nógvar leikarar. Tað er ógvuliga positivt, og sigur okkum at støðið á dagliga tilboðnum í feløgunum er gott. Tað endar eisini við at styrkja landsliðini, sigur Marcher.
text: #000018
text: Føroyameistararnir missa heili fimm av berandi leikarunum sum vunnu temum greipuna farna kappingarár. Felagið, sum hevur fostrað nógvar av ungu monnunum sum hava verið til endaspøl í summar, sigur farvæl við eitt nú Paula Mittún, bróðurin Óla og Paula Jacobsen.
text: #000019
text: Skiftið hjá Óla Mittún til Savehof, er uttan iva tað størsta skiftið í ár, men tað eru aðrar flytingar sum kunnu vera minst líka spennandi.
text: #000020
text: – Hetta er ein stór avbjóðing hjá Paula, ikki bert ítróttarliga. Vit vóna at skiftið hjá Paula fer at lata eyguni hjá øðrum upp fyri at skifta til feløg uttanfyri norðurlond. Tað er stórur munur á spælistílinum, og hondbóltsmentanini, í Fraklandi í mun til Skandinavia, sigur hann.
text: #000022
text: Harafturat fara vinstri vongurin, Janus Djurhuus og strikuleikarin, Pætur Mikkjalson eisini av landinum at royna eydnuna. Pætur Mikkjalson, sum spældi umleið eitt hálvt ár við hoyvíkingum farna kappingarár, leitar enn eina ferð út um landoddarnar at finna eydnuna. Hesa ferð í Svøríki við felagnum AMO HK, sum spælir í næstbestu deildini í Svøríki.
text: #000023
text: Heili níggju leikarar flyta hetta summarið frá einum felagið uttanlands til eitt annað.
text: #000025
text: Sum vit skilja á Trok, er tað met. Eitt nú kunnu nevnast Kjartan Johansen, sum flytir aftur til Norra, eftir eitt ár í bestu svensku deildini, og Vilhelm Poulsen sum skiftir Fram í Íslandi út við Lemvig Thyborøn í bestu donsku deildini. Hesir báðir hava kappast um plássið á høgra bakki á landsliðnum seinastu tíðina.
text: #000026
text: Landsliðsvenjararnir hava eina størri uppgávu nú, enn fyri nørkum áðrum síðan. Tað er ofta langt ímillum landsliðssavningarnar, og tí kann tað ganga langt ímillum at venjararnir síggja leikararnir í spæli.
text: #000028
text: – Tað er ein avbjóðing. Tað er ein logistikkspurningur, tí tað er snøgt sagt ómøguligt at síggja alt í hallunum. Stroyming ger tað lættari, og harafturat eru tað færri dagar at leikararnir kunnu savnast, nú tá so nógvir spæla uttanlands, sigur Mark Marcher.
text: #000029
text: Íslendingar vilja framvegis hava føroyingar
text: #000030